Esther Agbájé jẹ́ ọmọ ọdún márùnlélọ́gbọ̀n òṣèlú ọmọ orílẹ̀ èdè Nàìjíríà àti Amẹ́ríkà tí wọ́n ṣẹ̀ṣẹ̀ dìbò yàn sí ilé-ìgbìmọ̀ aṣojú-ṣòfin orílẹ̀ èdè Amẹ́ríkà láti ṣojú Ìpínlẹ̀ Minnesota. Bàbá rẹ̀ jẹ́ Àlùfáà ìjọ Episcopal ọmọ orílẹ̀ èdè Nàìjíríà tí ó fi Amẹ́ríkà ṣe ìbùgbé. Ìyá rẹ̀ jẹ́ afowóṣàánú tí ó kọ́ ìbùgbé fún àwọn ọmọ aláìlóbìí. Esther ni yóò ṣojú agbègbè District 59B ní Ìpínlẹ̀ Minnesota nílé Ìgbìmọ̀ Aṣojú-ṣòfin lórílẹ̀ èdè Amẹ́ríkà. Agbègbè kan ní St. Paul nílùú Brainerd lágbègbè Faribault lórílẹ̀ èdè Amẹ́ríkà ni àwọn òbí rẹ̀ tí wọ́n jẹ́ ọmọ Nàìjíríà bíi sio. Ó kàwé gboyè nínú ìmọ̀ òfin ní Harvard Law School kí ó tó padà sí ọ̀dọ̀ àwọn òbí rẹ̀ ní Ìpínlẹ̀ Minnesota lọ́dún 2017. Bẹ́ẹ̀ náà kàwé gboyè nínú ìmọ̀ òṣèlú, (Political Science) ní The George Washington University ní Amẹ́ríkà. Ó kàwé gboyè dìgírì kejì ní University of Pennsylvania kí ó tó dára pọ̀ mọ́ òṣèlú.